Diari Oficial de la Generalitat Valenciana


Sumari del DOGV 295, del 14-10-1985 (1985/805110)

ORDRE de 16 de setembre de 1985, de la Conselleria de Cultura, Educació i Ciència, sobre aplicació del règim provisional i transitori de subvencions a Centres docents privats d'Ensenyament General Bàsic de la Comunitat Valenciana per al curs 1985-86.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   295

Data del DOGV
:   14-10-1985

Secció del DOGV
:   ALTRES DISPOSICIONS

Número del document
:   1985/805110


Data del document
:   16-09-1985

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 16 de setembre de 1985, de la Conselleria de Cultura, Educació i Ciència, sobre aplicació del règim provisional i transitori de subvencions a centres docents privats, d'Ensenyament General Bàsic de la Comunitat Valenciana, per al curs 1985-86.  
El règim de finançació de Centres docents privats amb fons públics ha restat definitivament establert per la Llei Orgànica 8/1985, de 3 de juliol, reguladora del Dret a l'Educació.   
No obstant això, fins l'entrada en vigor del règim de concerts previst en el títol IV i d'acord amb les previsions efectuades per la disposició transitòria segona, s'escau de mantenir per al curs 1985-86 el règim provisional de subvencions que s'ha aplicat des de la vigència de la Llei 14/1970, de 4 d'agost, General d'Educació i Finançament de la Reforma Educativa i que se contenia en les corresponents Ordres dictades per a cada curs escolar.   
La present Ordre té per objecte el manteniment de la finançació pública d'aquells Centres docents d'EGB que reunesquen els requisits exigits amb aquesta finalitat, d'acord amb l'Ordre d'aquesta Conselleria de 6 de juny de 1984 (DOGV del 16 de juliol) configurada segons el veredicte de la Sentència de l'Audiència Territorial de València de 23 de febrer de 1985, confirmada per Sentència de 14 de maig de 1985 del Tribunal Suprem, i amb les Resolucions de la convocatòria adoptades també d'acord amb aquestes Sentències.   
En virtut d'això,   
ORDENE:   
I r Durant el curs 1985-86 continuarà vigent el règim provisional de subvencions als Centres docents privats d'Educació General Bàsica.   
2.n Amb aquesta finalitat, es prorroguen les subvencions a les unitats escolars privades del tipus A i B concedides o prorrogades en el curs 1984-85, incloses aquelles a les que fa referència el apartat 1.2 del art. I r de l'Ordre d'aquesta Conselleria de 6 de juny de 1984.   
En compliment de la Sentència número 158/85 de la Sala del Contenciós-Administratiu de l'Audiència Territorial de València dictada en el Recurs Contenciós-Administratiu núm. 1356/84 durant el curs 1985-86 continuarà abonant-se als Centres que la tenen concedida la subvenció corresponent al model C establert en l'Ordre de 16 de juny de 1984 en la quantitat fixada per l'Ordre d'aquesta Conselleria de 23 de maig de 1985 (DOGV de I de juliol).   
3.r Els Centres seguiran percebent el mateix tipus de subvenció i pel mateix nombre d'unitats que en el curs 1984-85, a excepció feta dels supòsits següents, degudament acreditats:   
a) Quan escaiga la disminució d'unitats per no caldre'n el funcionament en raó del nombre d'alumnes escolaritzats en el Centre.   
b) Quan, amb caràcter excepcional, caldrà incrementar les unitats, degudament autoritzades, per a atendre demandes reals i urgents d'escolarització. En aquest cas, els Centres presentaran les sol·licituds dels increments prevists en els Serveis Territorials d'Educació, en el termini de 30 dies naturals a partir de la publicació de la present Ordre.   
Les sol·licituds, degudament informades pels Serveis d'Inspecció Bàsica, seran remeses en un termini no superior a 10 dies a partir de l'acabament del de la convocatòria, a la Direcció General d?Educació Bàsica i Ensenyaments Especials, a fi que puga efectuar les propostes oportunes per a la Resolució per aquesta Conselleria.   
4.t Als Centres que prorroguen la subvenció se'ls aplicarà allò que estableixen els articles 8.é, apartats 8.2 i 8.3; 9.é; art. 10.e, llevat del paràgraf segon de l'apartat 10.1; art. 11.é i sempre que no s'opose al que preceptua aquesta Ordre, l'art. 7.é, tots aquests de l'Ordre d'aquesta Conselleria de 6 de juny de 1984 (DOGV del 16 de juliol) que regula el règim de subvencions a Centres docents privats d'EGB per al curs 1984-85.   
5.é Les subvencions seran abonades als Centres previ informe emès amb aquesta finalitat per les Inspeccions corresponents sobre el correcte compliment pels Centres dels requisits i obligacions exigides per a la concessió de la subvenció, i s'hauran d'adoptar, si s'escau, les mesures previstes a l'apartat 9.2 de l'Ordre d'aquesta Conselleria de 6 de juny de 1984.   
6.é La present Ordre entrarà en vigor el mateix dia de la publicació al Diari Oficial de la Generalitat Valenciana.   
València, 16 de setembre de 1985.   
El Conseller de Cultura, Educació i Ciència,  
CEBRIA CISCAR I CASABAN